سائرہ خان (اداکارہ)

سائرہ خان   سابق پاکستانی اداکارہ ہیں جنہوں نے فلموں اور ٹی وی میں کام کیا ہے۔ انہوں نے گھونگھٹ اور ڈریم گرل جیسی فلموں میں اداکاری کی ہے۔ بعد میں وہ دیندار ہوگئیں اور اداکاری سے توبہ کرلی۔

کیریئر 
سائرہ خان کا تعلق پاکستان کے شہر ملتان سے ہے۔ دسویں کے امتحانات میں اچھے نمبرات نہ آنے کی وجہ سے انہیں والد کی طرف سے عتاب کا خوف تھا اور اسی لئے وہ گھر سے بھاگ گئیں۔ وہ ملتان سے لاہور گئیں جہاں ایک اسٹوڈیو کے مالک سے ملاقات کر اس کے ساتھ کام کرنے کا شوق ظاہر کیا۔ انہوں نے سائرہ کے فوٹو شوٹ کا نظم کیا اور ایک ہداہتکار کر ان کا پورٹفولیو پیش کردیا۔ ہدایتکار نے پہلی فرصت میں سائرہ کو اپنے نئے پروجیکٹ میں کام دے دیا۔ سائرہ نے فلم اور ٹی وی دونوں میں کام کیا اور کئی میوزک ویڈیو میں بی نظر آئیں۔ ان کی مشہور فلموں میں گھونگھٹ 1996ء میں ریلیز ہوئی جس میں ان کے ساتھ محسن خان کلیدی کردار میں نظر آئے۔ اس کے اگلے سال 1997ء میں ڈریم گرل آئی اور ان دونوں فلموں کی وجہ پاکستانی سنیما کے افق ایک نیا ستارہ جگمگانے لگا۔ ان دونوں فلموں میں انہوں نے کلیدی کردار ادا کیا۔ ٹی وی میں انہوں نے پرندھ میں خون نام کمایا۔ 2005ء کا بیٹی ڈراما ان کے شاہکار میں شامل ہے جس کی وجہ انہیں خوب شہرت ملی۔ ان کی دیگر فلموں میں ایک اور لو اسٹوری بھی بہت مشہور ہے جس کی ہدایتکاری کے فرائض سجاد خان نے انجام دئے اور اداکاری میں ان کے ساتھ سجاد علی خود اور نرما تھے۔

انہوں نے اچانک سنیما کی دنیا سے توبہ کرلی اور کنارہ کشی اختیار کرلی۔ ان کے مطابق سنیما کی دنیا جھوٹ اور فریب سے پر ہے۔ انہوں نے نہ صرف فلم سے توبہ کی بلکہ مذہب اسلام سے مکمل طور سے جڑ گئیں اور دعوت و تبلغ کا فریضہ انجام دینے لگیں۔ وہ اب جوہر ٹاؤن میں مقیم ہیں اور اپنے شوہر اور بچوں کے ساتھ رہتی ہیں۔ وہ مکمل نقاب میں رہتی ہیں اور مذہب پرست ہیں۔

فلمی سفر

حوالہ جات 

اردو سنیما میں اداکارائیں
اکیسویں صدی کی پاکستانی اداکارائیں
بقید حیات شخصیات
بیسویں صدی کی پاکستانی اداکارائیں
پاکستانی اداکارائیں
پاکستانی اداکاروں کے نامکمل مضامین
پاکستانی مسلم شخصیات
پشتو سنیما کی اداکارائیں
لاہور کی اداکارائیں
ملتانی شخصیات
لاہوری شخصیات
پنجابی شخصیات